A 2013-as világbajnokságon a negyeddöntőben a későbbi ezüstérmes orosz Nyikolaj Kovaljev győzte le. A 2014-es világbajnokságon tagja volt a bronzérmes kardcsapatnak. A 2017-es lipcsei világbajnokságon kard egyéniben világbajnok lett, a döntőben a koreai Gu Bon Gilt legyőzve, Nébald György 1990-es sikerét követően Magyarország első egyéni világbajnok kardozójává válva. A Tajvanban rendezett Universiadén kard egyéniben újabb aranyérmet nyert. 2018-ban az újvidéki Európa-bajnokságon csapatban aranyérmet nyert.